เทศบัญญัติเทศบาลตำบลท่าจีนเทศบัญญัติเทศบาลตำบลท่าจีนเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตเทศบาลตำบลท่าจีนอำเภอเมืองสมุทรสาคร จังหวัดสมุทรสาครพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลท่าจีนโดยความเห็นชอบของสภาเทศบาลตำบลท่าจีนและผู้ว่าราชการจังหวัดสมุทรสาครจึงออกเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลท่าจีน เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตเทศบาลตำบลท่าจีน อำเภอเมืองสมุทรสาครจังหวัดสมุทรสาคร พ.ศ. ๒๕๕๘ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้๑.๑ ด้านเหนือ จดคลองใหญ่ ฝั่งใต้ด้านตะวันออก จดเส้นขนานระยะทาง ๒๐๐ เมตร กับแม่น้ำท่าจีน ฝั่งตะวันออก เส้นขนานระยะ๕๑๐ เมตร กับกึ่งกลางทางหลวงแผ่นดินหมายเลข ๓๕ (ธนบุรี - ปากท่อ) และเส้นขนานระยะ๑๕๐ เมตร กับแม่น้ำท่าจีน ฝั่งตะวันออกด้านใต้ จดทางหลวงแผ่นดินหมายเลข๓๕ (ธนบุรี - ปากท่อ) ฟากเหนือด้านตะวันตก จดแม่น้ำท่าจีน - ฝั่งตะวันออก๑.๒ ด้านเหนือ จดทางหลวงแผ่นดินหมายเลข ๓๕ ฟากใต้และทางหลวงแผ่นดินหมายเลข ๓๒๔๒(ถนนเอกชัย) ฟากใต้ด้านตะวันออก จดเส้นขนานระยะ ๖๘๐ เมตร กับกึ่งกลางถนนเอกชัย ซอย ๘ และเส้นแบ่งเขตการปกครองระหว่างเทศบาลตำบลท่าจีนกับเทศบาลนครสมุทรสาครด้านใต้ จดแม่น้ำท่าจีนฝั่งเหนือด้านตะวันตก จดแม่น้ำท่าจีนฝั่งตะวันออก๑.๓ ด้านเหนือ จดเส้นขนานระยะ ๑๐๐ เมตร กับกึ่งกลางทางหลวงแผ่นดินหมายเลข ๓๕(ธนบุรี - ปากท่อ)ด้านตะวันออก จดวัดใหญ่จอมปราสาท ถนนแยกโสฬสฟากตะวันตกโรงเรียนวัดใหญ่จอมปราสาท ถนนแยกโสฬส ฟากเหนือและถนนสายสาครบุรีฟากตะวันตกด้านใต้ จดคลองสุนัขหอนฝั่งเหนือด้านตะวันตก จดคลองสุนัขหอนฝั่งตะวันออกและเส้นแบ่งเขตการปกครองระหว่างเทศบาลตำบลท่าจีนกับองค์การบริหารส่วนตำบลบางกระเจ้า๑.๔ ด้านเหนือ จดคลองสุนัขหอน ฝั่งใต้และคลองสุนัขหอน ฝั่งตะวันตกด้านตะวันออก จดแม่น้ำท่าจีน ฝั่งใต้และเส้นแบ่งเขตการปกครองระหว่างเทศบาลตำบลท่าจีนกับเทศบาลนครสมุทรสาครด้านใต้ จดเส้นแบ่งเขตการปกครองระหว่างเทศบาลตำบลท่าจีนกับเทศบาลตำบลบางหญ้าแพรกด้านตะวันตก จดเส้นขนานระยะ ๕๐๐ เมตรกับกึ่งกลางถนนสายสาครบุรี เส้นขนานระยะ๒๐๐ เมตร กับคลองสุนัขหอน ฝั่งตะวันตกบริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือ จดคลองใหญ่ ฝั่งใต้ด้านตะวันออก จดเส้นแบ่งเขตการปกครองระหว่างเทศบาลตำบลท่าจีนกับเทศบาลนครสมุทรสาครด้านใต้ จดเส้นแบ่งเขตการปกครองระหว่างเทศบาลตำบลท่าจีนกับเทศบาลนครสมุทรสาครด้านตะวันตก จดเส้นขนานระยะ ๖๘๐ เมตร กับกึ่งกลางถนนเอกชัย ซอย ๘ทางหลวงแผ่นดิน หมายเลข ๓๒๔๒ (ถนนเอกชัย) ฟากเหนือ ทางหลวงแผ่นดิน หมายเลข ๓๕ (ธนบุรี- ปากท่อ) ฟากเหนือ เส้นขนานระยะ ๑๕๐ เมตร กับแม่น้ำท่าจีน ฝั่งตะวันออก เส้นขนานระยะ๕๑๐ เมตร กับกึ่งกลางทางหลวงแผ่นดิน หมายเลข ๓๕ (ธนบุรี - ปากท่อ) และเส้นขนานระยะ๒๐๐ เมตร กับแม่น้ำท่าจีน ฝั่งตะวันออก๒.๒ ด้านเหนือ จดเส้นแบ่งเขตการปกครองระหว่างเทศบาลตำบลท่าจีนกับองค์การบริหารส่วนตำบลท่าทรายด้านตะวันออก จดทางหลวงชนบท สค. ๒๐๑๓ ฟากตะวันตกด้านใต้ จดเส้นขนานระยะ๑๐๐ เมตร กับกึ่งกลางทางหลวงแผ่นดินหมายเลข ๓๕ (ธนบุรี - ปากท่อ)ด้านตะวันตก จดเส้นแบ่งเขตการปกครองระหว่างเทศบาลตำบลท่าจีนกับองค์การบริหารส่วนตำบลบางกระเจ้าบริเวณที่ ๓ หมายความว่าพื้นที่ในบริเวณ ดังต่อไปนี้๓.๑ ด้านเหนือ จดเส้นแบ่งเขตการปกครองระหว่างเทศบาลตำบลท่าจีนกับองค์การบริหารส่วนตำบลท่าทรายด้านตะวันออก จดแม่น้ำท่าจีน ฝั่งตะวันตกด้านใต้ จดทางหลวงแผ่นดินหมายเลข ๓๕ (ธนบุรี - ปากท่อ) ฟากเหนือด้านตะวันตก จดวัดกลางอ่างแก้ว๓.๒ ด้านเหนือ จดเส้นขนานระยะ ๑๐๐ เมตร กับกึ่งกลางทางหลวงแผ่นดินหมายเลข ๓๕(ธนบุรี - ปากท่อ)ด้านตะวันออก จดทางหลวงชนบท สค. ๒๐๑๓ ฟากตะวันตกด้านใต้ จดทางหลวงแผ่นดินหมายเลข ๓๕ (ธนบุรี - ปากท่อ) ฟากเหนือด้านตะวันตก จดเส้นแบ่งเขตการปกครองระหว่างเทศบาลตำบลท่าจีนกับองค์การบริหารส่วนตำบลบางกระเจ้า๓.๓ ด้านเหนือ จดทางหลวงแผ่นดิน หมายเลข ๓๕ (ธนบุรี - ปากท่อ) ฟากใต้ด้านตะวันออก จดแม่น้ำท่าจีน ฝั่งตะวันตกด้านใต้ จดเส้นขนานระยะ๑๐๐ เมตร กับกึ่งกลางทางหลวงแผ่นดินหมายเลข ๓๕ (ธนบุรี - ปากท่อ)ด้านตะวันตก จดเส้นแบ่งเขตการปกครองระหว่างเทศบาลตำบลท่าจีนกับองค์การบริหารส่วนตำบลบางกระเจ้า๓.๔ ด้านเหนือ จดวัดใหญ่จอมปราสาทด้านตะวันออก จดแม่น้ำท่าจีน ฝั่งตะวันตกด้านใต้ จดคลองสุนัขหอนฝั่งเหนือด้านตะวันตก จดวัดน้อยนางหงส์และถนนแยกโสฬส ฟากตะวันออก๓.๕ ด้านเหนือ จดเส้นขนาน ๒๐๐ เมตร กับคลองสุนัขหอน ฝั่งใต้และเส้นขนานระยะ ๕๐๐เมตร กับกึ่งกลางถนนสายสาครบุรีด้านตะวันออก จดเส้นแบ่งเขตการปกครองระหว่างเทศบาลตำบลท่าจีนกับเทศบาลตำบลบางหญ้าแพรกด้านใต้ จดเส้นขนานระยะ๒,๐๐๐ เมตร กับกึ่งกลางแม่น้ำท่าจีนและเส้นขนานระยะ ๒๕๐ เมตรกับกึ่งกลางคลองสุนัขหอนด้านตะวันตก จดคลองสุนัขหอน ฝั่งตะวันออกทั้งนี้ พื้นที่บริเวณที่ ๑ บริเวณที่ ๒และบริเวณที่ ๓ ปรากฏตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บ ตามกฎหมายว่าด้วยการควบคุมน้ำมันเชื้อเพลิง(๓) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อจำหน่าย(๔) อาคารเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) สถานบริการตามกฎหมายว่าด้วยสถานบริการ(๗) โรงฆ่าสัตว์ เว้นแต่เป็นการประกอบการโดยหน่วยงานของรัฐ(๘) ไซโลเก็บผลิตผลทางการเกษตร(๙) โรงกำจัดขยะมูลฝอย(๑๐) โรงซื้อขายหรือเก็บเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดนํ้าเสียรวมของชุมชน(๒) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บ ตามกฎหมายว่าด้วยการควบคุมน้ำมันเชื้อเพลิง(๓) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อจำหน่าย(๔) อาคารเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) สถานบริการตามกฎหมายว่าด้วยสถานบริการ(๗) โรงฆ่าสัตว์ เว้นแต่เป็นการประกอบการโดยหน่วยงานของรัฐ(๘) ไซโลเก็บผลิตผลทางการเกษตร(๙) โรงกำจัดขยะมูลฝอย(๑๐) โรงซื้อขายหรือเก็บเศษวัสดุข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) โรงแรมตามกฎหมายว่าด้วยโรงแรม(๓) สถานบริการตามกฎหมายว่าด้วยสถานบริการ(๔)อาคารอยู่อาศัยหรือประกอบพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕) ห้องแถวหรือตึกแถว(๖) อาคารอยู่อาศัยประเภทห้องชุดหรืออาคารชุดตามกฎหมายว่าด้วยอาคารชุด(๗) อาคารอยู่อาศัยประเภทหอพักตามกฎหมายว่าด้วยหอพักข้อ ๗ ภายในบริเวณพื้นที่ที่กำหนดไว้ตามข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ข้อ ๘ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ข้อ ๙ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ ให้นายกเทศมนตรีตำบลท่าจีนรักษาการตามข้อบัญญัตินี้ประกาศณ วันที่ ๒๔ สิงหาคม พ.ศ. ๒๕๕๘รังสรรค์เจียระนัยนายกเทศมนตรีตำบลท่าจีน[เอกสารแนบท้าย]๑. แผนที่ท้ายเทศบัญญัติเทศบาลตำบลท่าจีนเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตเทศบาลตำบลท่าจีน อำเภอเมืองสมุทรสาครจังหวัดสมุทรสาคร พ.ศ. ๒๕๕๘๒. บัญชีท้ายเทศบัญญัติเทศบาลตำบลท่าจีนเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตเทศบาลตำบลท่าจีน อำเภอเมืองสมุทรสาครจังหวัดสมุทรสาคร พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑๗ กันยายน๒๕๕๘ปุณิกา/ผู้ตรวจ๙ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๑๒ ง/หน้า ๑๖/๙ กันยายน ๒๕๕๘